Հիմնադիրը «Երեւան» հեռուստաընկերություն» ՓԲԸ-ն է: Ի տարբերություն մյուս ՓԲԸ-ների, այս ընկերության մասին պետռեգիստրում առկա էր բաժնետերերի մասին տեղեկատվություն: Ըստ այդմ` ընկերության միակ բաժնետերը Վարշամ Ղարիբյանն է: Վարշամ (Յուրա) Ղարիբյանը «Շանթ» ընկերության սեփականատերն է: Նաեւ «Էլիտ Շանթ» ընկերության նախագահն է, «Շանթ» ռեստորանային համալիրի սեփականատերերերից մեկը: Վարշամ Ղարիբյանը գլխավոր դատախազ Աղվան Հովսեփյանի հովանավորյալն է: Երկու եղբայրների` Մանվել եւ Վարշամ Ղարիբյանների ընդհարման ժամանակ գլխավոր դատախազը, ըստ մամուլում եղած հրապարակումների, ակնհայտորեն պաշտպանում էր Վարշամ Ղարիբյանին: Այս հեռուստաընկերությունն էլ լիցենզիա չի ստանալու կայանալիք նոր մրցույթում: